ไทย-บาห์เรน ประสานความร่วมมือขยายการค้าการลงทุนในทุกด้าน ต่อยอดการฟื้นฟูเศรษฐกิจหลังโควิด-19 คลี่คลาย
นายอะห์มัด อับดุลเลาะฮ์ อัลฮาญะรี (H.E. Mr. Ahmed Abdualla Al-Hajeri) เอกอัครราชทูตราชอาณาจักรบาห์เรนประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ โดยนายกรัฐมนตรีชื่นชมความสัมพันธ์ระหว่างไทยกับบาห์เรนที่ดำเนินมาอย่างราบรื่นและก้าวหน้าขึ้น โดยชื่นชมศักยภาพของบาห์เรน ที่สามารถจัดการกับสถานการณ์การแพร่ระบาดของโควิด-19 ได้อย่างมีประสิทธิภาพ และขอขอบคุณที่รัฐบาลบาห์เรนดูแลนักลงทุนและแรงงานไทยในบาห์เรนเป็นอย่างดีทั้งสองฝ่ายเห็นพ้องที่จะส่งเสริมความร่วมมือทวิภาคี ให้เกิดประโยชน์สูงสุดร่วมกันในหลากหลายประเด็น ได้แก่ ด้านสาธารณสุข การค้าการลงทุน ความมั่นคงทางอาหาร พลังงาน และเทคโนโลยี โดยนักลงทุนของทั้งสองฝ่ายได้ติดต่อกันทางช่องทางต่างๆ แม้ในสถานการณ์โควิด – 19 นายกรัฐมนตรีเห็นว่าควรใช้ช่วงเวลานี้ดำเนินการเพื่อขจัดอุปสรรคทางการค้าการลงทุนระหว่างกัน เมื่อสถานการณ์พร้อมจะได้เปิดฟื้นฟูได้อย่างเต็มความสามารถ โดยได้นำเสนอโมเดลเศรษฐกิจ BCG เพื่อช่วยฟื้นฟูเศรษฐกิจได้อย่างยั่งยืน ขณะที่การท่องเที่ยว ชาวบาห์เรนนิยมมาท่องเที่ยวและมาใช้บริการทางการแพทย์ ไทย จึงเชิญชวนมาเที่ยวตามโครงการ Phuket Sandboxโอกาสนี้นายกรัฐมนตรี ขอบคุณบาห์เรนที่สนับสนุนไทยในกรอบองค์การความร่วมมืออิสลาม (Organisation of Islamic Cooperation: OIC) มาโดยตลอด